P6_TA(2005)0193

A közös agrárpolitika finanszírozása *

Az Európai Parlament jogalkotási állásfoglalása a közös agrárpolitika finanszírozásáról szóló tanácsi rendeletre vonatkozó javaslatról (COM(2004)0489 - C6-0166/2004 - 2004/0164(CNS))

(Konzultációs eljárás)

Az Európai Parlament,

- tekintettel a Bizottság javaslatára (COM(2004)0489) [1],

- tekintettel az Európai Közösséget létrehozó szerződés 37. cikke (2) bekezdésének harmadik albekezdésére, melynek értelmében a Tanács konzultált a Parlamenttel (C6-0166/2004),

- tekintettel eljárási szabályzata 51. cikkére,

- tekintettel a Mezőgazdasági és Vidékfejlesztési Bizottság jelentésére, valamint a Költségvetési Ellenőrző Bizottság véleményére (A6-0127/2005),

1. elfogadja a Bizottság javaslatát módosított formájában;

2. felszólítja a Bizottságot, hogy ennek megfelelően módosítsa javaslatát, az Európai Közösséget létrehozó szerződés 250. cikkének (2) bekezdése értelmében;

3. felszólítja a Tanácsot, hogy jelezze a Parlamentnek, ha eltérni szándékozik a Parlament által jóváhagyott szövegtől;

4. kéri a Tanácsot, hogy újra konzultáljon a Parlamenttel, ha a Bizottság javaslatát jelentősen módosítani szándékozik;

5. utasítja elnökét, hogy továbbítsa álláspontját a Tanácsnak és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

Módosítás 1

5. cikk, a) pont

a)az elemzéshez, az irányításhoz, az ellenőrzéshez, az információcseréhez és a közös agrárpolitika megvalósításához, továbbá az ellenőrzési rendszerek kialakításához és a technikai és adminisztrációs segítségnyújtáshoz szükséges intézkedéseket; | a)az elemzéshez, az irányításhoz, az ellenőrzéshez, az információcseréhez és a közös agrárpolitika megvalósításához, továbbá az ellenőrzési rendszerek kialakításához és a technikai és adminisztrációs segítségnyújtáshoz szükséges intézkedéseket, azoknak a költségeknek a kivételével, melyeket a 13. cikk szerint nem az EMGA-nak kell finanszíroznia; |

Módosítás 2

16. cikk, (2) bekezdés

Ugyanakkor a közvetlen kifizetéseket minden esetben az adott költségvetési év október 15-ig teljesíteni kell. | Törölve |

Módosítás 3

31. cikk, (4) bekezdés, a) pont

a)a 3. cikk (1) bekezdésében említett kiadások, amelyek több mint harminchat hónappal azelőtt merültek fel, hogy a Bizottság a vizsgálatok eredményeit írásban közölte az érintett tagállammal; | a)a 3. cikk (1) bekezdésében említett kiadások, amelyek több mint huszonnégy hónappal azelőtt merültek fel, hogy a Bizottság a vizsgálatok eredményeit írásban közölte az érintett tagállammal; |

4. módosítás

31. cikk, (4) bekezdés, b) pont

b)többéves intézkedésekhez kapcsolódó olyan kiadások, amelyek a 3. cikk (1) bekezdésében említett kiadások részét képezik és, amelyek esetében a támogatott irányába történő utolsó kötelezettség több mint harminchat hónappal azelőtt merült fel, hogy a Bizottság a vizsgálatok eredményeit írásban közölte az érintett tagállammal; | b)többéves intézkedésekhez kapcsolódó olyan kiadások, amelyek a 3. cikk (1) bekezdésében említett kiadások részét képezik és amelyek esetében a támogatott irányába történő utolsó kötelezettség több mint huszonnégy hónappal azelőtt merült fel, hogy a Bizottság a vizsgálatok eredményeit írásban közölte az érintett tagállammal; |

Módosítás 5

31. cikk, (4) bekezdés, c) pont

c)a 4. cikkben említett programokhoz kapcsolódó kiadások, amelyek esetében az utolsó részlet kifizetése több mint harminchat hónappal azelőtt került teljesítésre, hogy a Bizottság a vizsgálatok eredményét írásban közölte az érintett tagállammal. | c)a 4. cikkben említett programokhoz kapcsolódó kiadások, amelyek esetében az utolsó részlet kifizetése több mint huszonnégy hónappal azelőtt került teljesítésre, hogy a Bizottság a vizsgálatok eredményét írásban közölte az érintett tagállammal. |

Módosítás 6

32. cikk, (5) bekezdés, első albekezdés

(5) Abban az esetben, ha a behajtásra a közigazgatási vagy jogi szempontból történő első ténymegállapítás időpontját követő négy éven belül nem kerül sor vagy hat éven belül, ha a behajtás nemzeti igazságszolgáltatási eljárás tárgyát képezi, úgy a behajtás elmaradásából származó pénzügyi következmények 50%-át az érintett tagállam viseli, a fennmaradó 50%-ot pedig a közösségi költségvetésből kell finanszírozni, a (2) bekezdésben meghatározott levonás alkalmazását követően. | (5) Abban az esetben, ha a behajtásra a közigazgatási szempontból történő első ténymegállapítás időpontját követő négy éven belül vagy a jogerős bírósági ítélet közzététele után hat hónapon belül nem kerül sor, úgy a behajtás elmaradásából származó pénzügyi következmények 50%-át az érintett tagállam viseli, a fennmaradó 50%-ot pedig a közösségi költségvetésből kell finanszírozni, a (2) bekezdésben meghatározott levonás alkalmazását követően. |

7. módosítás

43. cikk

Minden a költségvetési évet követő év szeptember 1. előtt a Bizottság pénzügyi beszámolót készít az EMGA és az EMVA alapok előző költségvetési év folyamán történt kezeléséről. | Minden a költségvetési évet követő év szeptember 1. előtt a Bizottság pénzügyi beszámolót nyújt be az Európai Parlamenthez és a Tanácshoz az EMGA és az EMVA alapok előző költségvetési év folyamán történt kezeléséről. |

[1] A Hivatalos Lapban még nem tették közzé.

--------------------------------------------------